Securitaksen henkilökunta esti vakavan palon leviämisen Kupittaan Citymarketissa

Wed, 11 Dec 2024 15:06:00 +0200
2. tason uutiset

Henkilökuntamme ripeä toiminta esti vakavan palon leviämisen Kupittaan Citymarketissa. Edellytykset suurpaloon olivat mahdolliset, kun parkkihalli oli kiireisenä kauppapäivänä täynnä autoja.

Kupittaan Citymarketin parkkihallissa syttyi tulipalo lauantaina iltapäivällä. Vuorossa ollut henkilökuntamme Pekka Kallioniemi ja Jari Marttila paikallistivat hallista nopeasti palon lähteen eli sähkökaapin. Samassa palo roihahti kunnon liekkeihin ja he soittivat nopeasti paikalle lisäapua hätäkeskuksesta.

Kallioniemi sekä Marttila saivat palon sammutettua alkusammutuskaluston avulla. He ilmoittivat nopeasti palosta myös kaupanjohdolle.

Pelastuslaitos saapui paikalle useamman yksikön voimin ja vartijamme opastivat heidät palopaikalle. Palokunta viimeisteli palon sammuttamisen. Vartijamme ohjasivat asiakkaita rauhallisesti poistumaan parkkihallista ja tuulettivat ja sulkivat sen. Palon syttymissyytä ei vielä tiedetä.

Vartijamme kävivät ensihoidon tarkastettavana, koska altistuivat vahvasti savulle, jota parkkihalli oli täynnä. He pääsivät kuitenkin jatkamaan vuoronsa loppuun.

Päivystävä palopäällikkö Juha Virto kiitti työntekijöitämme ensiluokkaisesta toiminnasta samoin kuin kaupanjohto.Hyvin hoidetulla alkusammutuksella oli merkittävä vaikutus palon leviämisen estämiseen. Edellytykset suurpaloon olivat merkittävät, kun parkkihalli oli kiireisenä kauppapäivänä täynnä autoja.

Hienoa toimintaa vartijoiltamme!