Innovatiivinen tapa harjoitella alkusammutusta!

Mon, 23 Sep 2024 10:00:00 +0300
2. tason uutiset

Nyt harjoittelussa ei tarvita enää tulta tai sammutusaineita. VR-alkusammutussimulaattorin avulla koko yrityksen henkilöstö voi kouluttautua realistisella ja kustannustehokkaalla tavalla.

Palvelun sisältö

• Teoriakoulutus
• Käytännön koulutus VR-alkusammutuslaitteistolla

VR-alkusammutuslaitteisto koostuu VR-laseilla toimivasta koulutusympäristöstä sekä siinä toimivasta sammuttimesta. Valittavana lukuisia erilaisia virtuaalisia harjoitusympäristöjä ja skenaarioita. Koulutusohjelma on saatavilla myös useilla eri kielillä, kuten suomeksi, ruotsiksi, englanniksi, saksaksi, puolaksi, ranskaksi, espanjaksi ja norjaksi.

Harjoitusympäristöt

Sammutusharjoitusympäristöt ovat monipuolisia ja vuosisopimuksen mukana ne päivittyvät uusimmilla virtuaaliympäristöillä. Tällä hetkellä harjoitusympäristöjä ovat ajoneuvo-, toimisto-, varasto-, hotelli-, olohuone-, keittiö- ja sairaalaympäristöt sekä palot junassa, linja-autossa ja sähkökeskuksessa. Valittavana myös autotalli- ja rengaspalot sekä lithium-akun palo sähköpotkulaudassa.

Valittavat sammuttimet

Valittavana on erilaisia sammutintyyppejä kuten jauhesammutin, vaahtosammutin, vesisammutin, hiilidioksidisammutin, rasvapalosammutin sekä lithiumakkusammutin.

Koulutuksen kesto ja ryhmän koko

Koulutus voidaan toteuttaa joko 15 minuutin kestoisissa pienryhmissä tai 2 tuntia kestävässä
koulutuskokonaisuudessa, jossa ensimmäinen tunti käydään läpi työpaikan paloturvallisuusriskejä ja niiden ennaltaehkäisyä teoriakoulutuksessa, ja toinen tunti harjoitellaan VR-kalustolla eri paloskenaarioita. Ohjelmisto mahdollistaa käyttäjän mukauttaa harjoitusskenaarioita määrittelemällä ympäristö, sammutusmenetelmä ja tulipalon tyyppi.

Lisätietoja ja tilaukset: palosimulaattori@securitas.fi