Arvoisa asiakas,

Mon, 23 Sep 2024 15:10:00 +0300
Pääuutinen

Securitas Ab:n konsernijohtaja Magnus Ahlqvist pohdiskeli talouslehti Forbesin artikkelissaan, Three Secrets To Business Longevity, miksi jotkut yhtiöt pystyvät toimimaan pitkään.

Artikkeli liittyi tänä vuonna 90 vuotta täyttäneen Securitas Ab:n tarinaan. Vuosittain globaalisti perustetaan 100 miljonaa yritystä, joista suurin osa kaatuu ensimmäisen vuosikymmenensä alkukiihdytykseen. Näistä sadasta miljoonasta 90-vuotiaiksi säilyy vain 0,005 %. Magnus näkee jatkuvuuden kulmakiviksi kolme keskeistä asiaa eli 1. Muutosjohtaminen, 2. Asiakaskeskeisyys, 3. Osaavat, motivoituneet ihmiset. Ei siis ihme, että Securitaksen strategian kulmakiviä ovat Asiakaskeskeisyys, Ihmisläheisyys ja Dataohjautuvuus. Kaikkiin näihin liittyy tietysti tuo Magnuksen nostama jatkuva muutos. Suomeen Securitas tuli yrityskaupan kautta vuonna 1993 ostamalla Suomen Teollisuuden Vartiointi Oy:n, joka perustettiin 1959. Suomen Securitas täytti tänä vuonna 65 vuotta.

Häirintä on valitettavan yleistä tässä ajassa

Tässä ajassa on valitettavan yleistä häirinnän lisääntyminen – voisi kai väittää, että kaikkialla. Työpaikoista on helppo aloittaa, työturvallisuuslaki on onneksi jo hyvän aikaa sitten määrittelyt työnantajan vastuun häirinnän ennaltaehkäisyyn ja toimenpiteisiin, mikäli työssä esiintyy työntekijän terveyteen kohdistuvaa häirintää tai muuta epäasiallista kohtelua. Käsitykseni mukaan työnantajat hoitavat asiaa vastuullisesti oli sitten kyse sisäisestä häirinnästä tai asiakkaiden työntekijöihin kohdistamasta häirinnästä. Toki monessa kohteessamme meidän yksi keskeinen osa palveluitamme on varmistaa asiakkaiden mahdollisuus häirintävapaaseen asiointiin. Myös vapaa-ajan tapahtumissa tapahtuu erilaista häirintää. Tässä julkaisussa esittelemme meillä työskentelevän häirintäyhdyshenkilön, jota palvelua tarjoamme erilaisiin tapahtumiin varmistamaan niin asiakkaiden kuin työntekijöiden fyysisen ja psykologisen turvallisemman tilan periaatteet.

Olemme viettäneet lämmintä syksyä, mutta nyt ei tarvitse edes katsoa kalenteriin, vaan tuntee konkreettisesti ilmojen viilenevän ja yöpakkasten lisääntyvän. Päivän valoisa aika lyhenee kiivasta tahtia. Menossa oleva syksy ja valmistautuminen talveen edellyttävät myös ennaltaehkäisevien toimintojen arvioimista, kuten valaistuksen tarkistusta, liukkauden torjuntaa ja jäätymisvahinkoihin varautumista.

Syysterveisin,

toimitusjohtaja, Securitas Oy

Linkki Forbesin artikkeliin: Three Secrets To Business Longevity