Hengenpelastus Helsinki - Vantaa lentokentällä

Wed, 15 Dec 2021 13:52:00 +0200
2. tason uutiset

Työntekijämme kohtaavat kentällä usein tilanteita, joista suuri yleisö ei tiedä ja jotka eivät nouse otsikoihin. Tässä yksi niistä.

Lentokentän järjestyksenvalvontayksikkömme sekä kenttäjohto saivat tiedon elottomasta henkilöstä, joka makasi lähtöportilla.Valvomon kuvayhteyden kautta yksikkö sai tarkennetun tiedon maassa makaavasta matkustajasta, jota kanssamatkustaja oli alkanut puhallus-paineluelvyttämään.

Kenttäjohtaja Riku Tiusanen ehti ensimmäisenä paikalle potilaan luokse defibrillaattorin kanssa. Järjestyksenvalvojat Teemu Vuori ja Jukka Paalijärvi saapuivat hetkeä myöhemmin, jolloin Paalijärvi jatkoi välittömästi elvytystä samalla, kun Tiusanen kiinnitti defibrillaattorin, joka antoi ensimmäisen iskun. Paalijärvi jatkoi iskun jälkeen elvytystä yhdessä paikalle saapuneen lentoaseman pelastusyksikön kanssa. Vuori ja Tiusanen rajasivat alueen ja ohjasivat ihmisiä pois läheltä.

Muutamien minuuttien päästä ensihoitajat ja vähän myöhemmin Finnhems saapuivat myös paikalle ja elvytystä jatkettiin vielä hetki, kunnes potilas tuli tajuihinsa. Potilas kuljetettiin ambulanssilla Meilahden sairaalaan saamaan lisähoitoa.

Järjestyksenvalvojiemme sekä kenttäjohtajan nopean ja ammattitaitoisen ensiavun ansiosta potilas saatiin pelastettua!

Palkintotilaisuus Securitaksen pääkonttorilla

Halusimme palkita nämä ansiokkaat hengenpelastajat ja kuva on palkitsemistilaisuudesta Securitaksen pääkonttorilta.

Kuvassa vasemmalta: Securitaksen toimitusjohtaja Jarmo Mikkonen, operaatiopäällikkö Leevi Koski, kenttäjohtaja Riku Tiusanen, järjestyksenvalvoja Jukka Paalijärvi, vuoroesimies Joona Hedman ja Aviation-yksikön päällikkö Elias Tarkiainen