Juho Lappeteläinen näkee työssään kauppakeskuksessa turvallisuuskentän muutokset

Tue, 17 Jun 2025 08:53:00 +0300
2. tason uutiset

Työntekijämme Juho Lappeteläinen on tehnyt vartijan työtä 26 vuotta. Yle kävi seuraamassa Juhon työpäivää Helsingin Itiksessä ja julkaisi jutun, joka tuo esiin vartijatyön monipuolisuuden ja ihmiset sen taustalla.

Artikkelissa Juho puhuu avoimesti vartijan työn arjesta, päihteiden vaikutuksista ja vartijoihin liitetyistä ennakkoluuloista. Haasteista huolimatta, työhön mahtuu myös merkityksellisiä kohtaamisia ja hetkiä, jotka muistuttavat siitä, miksi työtä tehdään. Juho korostaa, että tärkeässä roolissa ovat kohtaamiset, tilannetaju ja rauhallinen läsnäolo.
- Tuttujen kiinniotettujen kanssa voi hyvinkin vitsailla, että mitäs sä täällä teet, eikös me sovittu, ettei näissä merkeissä enää nähdä. Monesti he ovat aidosti pahoillaan ja sanovat, että ei tosiaan pitänyt.
Juho muistuttaa, että vartijan työssä tärkeintä ei ole kovuus vaan kyky kohdata ihminen tilanteen tasolla, myös vaikeissa tilanteissa.

Rähisevä ja uhkaava asiakas voi rauhoittua nopeasti, kun Lappeteläinen pyytää kohteliaasti tätä hiljentämään ääntä, ettei korviin sattuisi.
– Vartijana hommien luistaminen on aika paljon itsestä kiinni. Jos tässä työssä saa vihamiehiä, on se peiliin katsomisen paikka.

Yle seurasi Lappeteläisen työpäivää kauppakeskus Itiksessä Helsingin Itäkeskuksessa ja selvitti, miksi niin moni karsastaa työtä, jota Lappeteläinen rakastaa.
Lue koko Ylen juttu täältä

Kuva: Jari Pussinen, YLE