Drooniteknologian käyttö arkipäiväistyi osaksi tavalla, jota kukaan ei toivonut

Wed, 01 Oct 2025 11:00:00 +0300
Pääuutinen

Vertailtaessa drooniteknologian käyttöä vuodesta 2020 vuoteen 2025 muutos on ällistyttävä ja järkyttävä, sotilaskäyttö on ”räjähtänyt” niin taistelukentällä kuin poliittisissa päätöksissä sekä maa- että liittoumatasolla. Droonit ovat siirtyneet viidessä vuodessa kokeiluista kriittiseksi osaksi monien alojen toimintaa.

Vuoden 2020 loppupuolella tuli voimaan EU:n drooniasetus. Asetuksella rajattiin esimerkiksi Suomessa verrattain avointa käyttöä. Käyttöön tuli luokitukset avoin, joka koostuu harrastajista, erityinen, joka vaatii riskien arviointia ja lupia sekä tiukasti säädelty sertifioitu teolliseen käyttöön. Käyttöön tuli myös lentokorkeusrajoitus eli avoimessa suurin sallittu lentokorkeus laskettiin 150 metristä 120 metriin.

Vuonna 2020 drooneja käytettiin jo laajasti ilmakuvauksessa ja kartoituksessa esim. 3D-mallennuksessa, ja logistiikassa, joissa testattiin pakettien kuljetusta, mutta laajamittainen käyttö oli harvinaista. Toki muillakin toimialoilla teknologiaa testattiin. Sitten tietysti merkittävä käyttäjäkunta olivat turvallisuussektori ja pelastustoimi sekä erityisen voimakkaasti kasvava sotilaallinen käyttö: Droonit olivat jo tuolloin osa sodankäyntiä, erityisesti tiedustelussa ja kohdennetuissa iskuissa. Tuolloin teknologinen kehitys oli kuitenkin pääosin suurvaltojen hallussa.

Nyt drooniteknologiat ovat tulleet laajamittaiseen käyttöön

Vuonna 2025 droonit ovat arkipäiväistyneet. Niin valtiot kuin yksityiset toimijat pohtivat droonistrategioita. Uudet teknologiat mahdollistavat itsenäisen lentämisen, esteiden väistämisen ja tehtävien suorittamisen ilman ihmisen jatkuvaa ohjausta automaattisesti. Teknologia on laajasti käytössä esimerkiksi logistiikassa, energiansiirrossa, rakentamisessa ja maataloudessa sekä tietysti turvallisuussektorilla. Sotilas- ja tiedustelukäytöstä saamme lukea päivittäin. Yksityisellä turvallisuusalalla käyttö on edelleen rajoittunut pääosin suljettujen teollisten ja kriittisen infrastruktuurin kohteiden valvontaan niin paikallisesti kuin myös hälytyskeskuskäytössä (Security Operation Center). Pääosin tämänhetkinen käyttö perustuu kameran liikuttamiseen drooneilla. Mutta käyttötarpeet ja mahdollisuudet ovat paljon laajemmat.

Johtuen droonien käytön yleistymisestä ja etenkin tiedustelun ja oletetun vihamielisen käytön takia uutena palvelutarpeena ovat niiden havaitseminen ja käytön rajoittaminen. Automaation ja tekoälyn lisääntyneestä käytöstä huolimatta droonien operoinnista päättää kuitenkin usein ihminen, oli se käyttö hyvää tai jotain muuta. Me olemme hyvän puolella.

Tule tutustumaan palveluihimme Finnsecurity-messuilla osastolla 6a50 Messukeskuksessa 8.–9.10. Myös drooniasiantuntijamme on paikalla.

Jarmo Mikkonen
toimitusjohtaja